RS:กำไร 4Q58 ฟื้นตัวเด่นในรอบปี 58แนะนำซื้อราคาเป้าหมาย 17.20 บาท
RS มีมุมมอง Positive ต่อแนวโน้มผลประกอบการไตรมาส 4/58 คาดกำไรฟื้นตัวโดดเด่น +70% เทียบไตรมาสก่อนหน้า และ +12% เทียบช่วงเดียวกันของปีก่อนเป็น 47 ล้านบาท สูงที่สุดในรอบปี 58 แนะนำซื้อราคาเป้าหมาย 17.20 บาท
27 ม.ค. 2559

บล.โนมูระ พัฒนสิน ระบุในบทวิเคราะห์วันนี้ (27 ม.ค.) ว่า บริษัท อาร์เอส จำกัด (มหาชน) หรือ RS มีมุมมอง Positive ต่อแนวโน้มผลประกอบการไตรมาส 4/58 คาดกำไรฟื้นตัวโดดเด่น +70% เทียบไตรมาสก่อนหน้า และ +12% เทียบช่วงเดียวกันของปีก่อนเป็น 47 ล้านบาท สูงที่สุดในรอบปี 58
 เนื่องจากการขยายตัวของอย่างโดดเด่นของรายได้อื่นๆ (ผลิตภัณฑ์เสริมความงาม) และการเติบโตของธุรกิจจัด Event ในช่วงปลายปีตาม Seasonal effect ขณะที่ทีวีดิจิทัลช่อง 8 แม้ว่าผลงานจะยังไม่ฟื้นตัวมากนักจากภาวะเศรษฐกิจที่ยังชะลอตัวและมีต้นทุนเพิ่มจากการออกอากาศรายการใหม่ แต่ในเชิงของเรทติ้งถือว่าทำได้ดีมาก รักษาอันดับ 4 ช่องทีวีดิจิทัลได้อย่างเหนียวแน่นและได้รับผลกระทบไม่มากจากการเรียงช่องใหม่ เราคาดกำไรปี 59 เติบโตโดดเด่น +411% เทียบช่วงเดียวกันของปีก่อนต่อเนื่องเป็น 372 ล้านบาท จากการเติบโตของทีวีดจิทัลช่อง 8 และหยุดธุรกิจที่ไม่ทำกำไรคงคำแนะนำซื้อ RS (BUY, TP17.2)